wickkiey/tamil-wikipedia-chunked huggingface dataset:
# விக்கிப்பீடியா:விக்கி மாரத்தான் 2023

விக்கி மாரத்தான் என்பது ஒரு குறிப்பிட்ட நாள் முழுவதும், பல்வேறு நாடுகளில் வாழும் அனைத்து விக்கிப் பயனர்களும் உழைப்பதன் மூலம் விக்கித் திட்டங்களை மேம்படுத்தும் நிகழ்வாகும்.  
தமிழ் விக்கிப்பீடியா மாரத்தான், தமிழ் விக்கிப்பீடியர்களால் நடத்தப்படுகிறது. அனைத்துப் பயனர்களை ஒருங்கிணைக்கவும், ஒற்றுமையை உறுதிப்படுத்தவும், புதிய பயனர்களை ஊக்குவிப்பதாகவும் அமையும். **தொடர்ந்து 24 மணி நேரத்திற்கு நடைபெறும் இந்நிகழ்வில் கலந்துகொள்ளும் பயனர்கள், அந்த நேர அளவு முழுவதும் பங்களிக்க வேண்டும் என்பது இல்லை; அவரவருக்கு உகந்த நேரத்தில் விருப்பமான அளவிற்கு பங்களிக்கலாம்.**  
2023 ஆம் ஆண்டுக்கான தமிழ் விக்கிப்பீடியா மாரத்தான் பற்றிய விவரங்கள் கீழே தரப்பட்டுள்ளன.
# விக்கிப்பீடியா:விக்கி மாரத்தான் 2023

## நோக்கம்

தமிழ் விக்கிப்பீடியாவின் 20 ஆண்டுகள் நிறைவினைக் கொண்டாடும் எளியவகை பங்களிப்பு!  
முதன்மைத் திட்டம்: விக்கிப்பீடியா:தமிழ் விக்கிப்பீடியா இருபதாண்டுகள்
# விக்கிப்பீடியா:விக்கி மாரத்தான் 2023

## நாள், கால அளவு

- **நாள்**: செப்டம்பர் 30, 2023 (சனிக்கிழமை)
- **கால அளவு**: 24 மணி நேரம், காலை 6 மணி முதல் அடுத்த நாள் காலை 6 மணி வரை (இந்திய, இலங்கை நேரம்)
# விக்கிப்பீடியா:விக்கி மாரத்தான் 2023

## திட்டம் / கவனக்குவியம்

விக்கியில் பங்களிப்பது தன்னார்வப் பணி என்பது போன்றே மாரத்தான் நிகழ்வில் கலந்துகொள்ளுதலும்.  
<span> பயனர்கள் தமக்கு விருப்பமான தொகுப்புகளை இந்த நிகழ்வின்போது செய்யலாம்.
# விக்கிப்பீடியா:விக்கி மாரத்தான் 2023

## திட்டம் / கவனக்குவியம்

### பரிந்துரைக்கப்படும் வழமையான தொகுப்புகள்

| எண் | உதவி |  |  |
| --- | --- | --- | --- |
| 1 | கட்டுரைகளில் எழுத்துப் பிழை, சந்திப்பிழை, இலக்கணப் பிழை உள்ளிட்ட திருத்தங்களைச் செய்தல் | விக்கிப்பீடியா:உரை திருத்தும் திட்டம் |  |
| 2 | பழைய கட்டுரைகளில் உள்ள தகவல்களை மேம்படுத்துதல் | இணையான ஆங்கிலக் கட்டுரையை பயன்படுத்தலாம் |  |
| 3 | தேவைப்படும் உகந்த புதிய பகுப்புகளை உருவாக்குதல் | உதவி:பகுப்பு |  |
| 4 | கட்டுரைகளை விரிவாக்கம் செய்தல் | இணையான ஆங்கிலக் கட்டுரையை பயன்படுத்தலாம் |  |
| 5 | கட்டுரைகளுக்குத் தேவையான படிமங்களை இணைத்தல் | விக்கிப்பீடியா:படிமங்கள் தரவேற்றம் |  |
| 6 | புதிய கட்டுரையைத் துவக்குதல் | இங்கு கொடுக்கப்பட்டுள்ள பகுப்புகள் **உதாரணம் மட்டுமே**, இதில் இல்லாத தங்களுக்கு விருப்பமான கட்டுரைகளைத் **தாராளமாக உருவாக்கலாம்**. கீழ்க்காணும் நான்கு பகுப்புகளில் இருந்து சுமார் 2000இற்கு அதிகமான கட்டுரைகளை உருவாக்கலாம்.
1.கணிப்பிய வேதியியல்
2.எழுத்தாளர்கள்
3.அரசியல்வாதிகள்
4.பழங்கால இந்தியா | } |  
**பேருதவி:** விக்கிப்பீடியா:உதவி
# விக்கிப்பீடியா:விக்கி மாரத்தான் 2023

## திட்டம் / கவனக்குவியம்

### செம்மைப்படுத்துதல்

- திருத்தம் முடிந்ததாக அறிவிக்கப்பட்ட கட்டுரைகளை சரிபார்த்து, பொருத்தமான வார்ப்புருவை இடுதல். காண்க: :  
- தமிழக ஆசிரியர்கள் தொடங்கிய கட்டுரைகளைச் செம்மைப்படுத்துதல். காண்க: [[விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2023  
- தமிழ்நாடு ஊராட்சிகள் கட்டுரைகளில் புதிய மாவட்டங்கள் குறித்த இற்றைப் பணிகளில் ஊராட்சி ஒன்றிய அடிப்படையில் சரிபார்த்தல். (சில ஆண்டுகளுக்கு முன் திருநெல்வேலி, வேலூர், நாகபட்டணம், விழுப்புரம், காஞ்சிபுரம் போன்ற மாவட்டங்கள் பிரிக்கப்பட்டு புதிய மாவட்டங்கள் உருவாக்கப்பட்டன).
# விக்கிப்பீடியா:விக்கி மாரத்தான் 2023

## பங்களிக்க விரும்பும் பயனர்கள்

1. - மா. செல்வசிவகுருநாதன் (பேச்சு) 13:02, 9 செப்டம்பர் 2023 (UTC)
1. - <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup>
1. - கு. அருளரசன் (பேச்சு) 14:34, 9 செப்டம்பர் 2023 (UTC)
1. --சத்திரத்தான் (பேச்சு) 15:03, 9 செப்டம்பர் 2023 (UTC)
1. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 06:17, 11 செப்டம்பர் 2023 (UTC)
1. --NithyaSathiyaraj (பேச்சு) 01:58, 16 செப்டம்பர் 2023 (UTC)
1. --நேயக்கோ (பேச்சு) 01:59, 16 செப்டம்பர் 2023 (UTC)
1. --உலோ.செந்தமிழ்க்கோதை (பேச்சு) 04:16, 16 செப்டம்பர் 2023 (UTC)
1. --S.BATHRUNISA
1. --பிரயாணி (பேச்சு) 03:49, 17 செப்டம்பர் 2023 (UTC)
1. --<font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 10:35, 18 செப்டம்பர் 2023 (UTC)
1. --ஸ்ரீவேங்கடகிருஷ்ணண் (பேச்சு) 06:49, 19 செப்டம்பர் 2023 (UTC)
1. --மலாக்கா முத்துக்கிருஷ்ணன் (பேச்சு) --Ksmuthukrishnan (பேச்சு) 14:22, 22 செப்டம்பர் 2023 (UTC)
1. --&#32;பார்வதிஸ்ரீ (பேச்சு) 04:27, 23 செப்டம்பர் 2023 (UTC)
1. --&#32;கிருஷ்ணமூர்த்தி சின்னமுத்து ––C.K.MURTHY (பேச்சு)
1. --Village ponnu (பேச்சு) 09:24, 24 செப்டம்பர் 2023 (UTC)
1. --சா. அருணாசலம் (பேச்சு) 10:26, 24 செப்டம்பர் 2023 (UTC)
1. --பயனர்:எஸ். பி. கிருஷ்ணமூர்த்தி (பேச்சு) 15:05, 24 செப்டம்பர் 2023 (UTC)
1. --User: Sree1959 (User talk: Sree1959) 03:46, 25 September 2023 (UTC)
1. ----சிவக்குமார் (பேச்சு) 04:30, 25 செப்டம்பர் 2023 (UTC)
1. -- சுந்தர் <sup>\பேச்சு</sup> 06:32, 25 செப்டம்பர் 2023 (UTC)
1. Gnuanwar (பேச்சு) 11:14, 25 செப்டம்பர் 2023 (UTC)
1. --இ.வாஞ்சூர் முகைதீன் (பேச்சு) 12:20, 25 செப்டம்பர் 2023 (UTC)
1. --மகாலிங்கம் இரெத்தினவேலு 13:45, 25 செப்டம்பர் 2023 (UTC)
1. - Ambai Gayathri S (பேச்சு) 18:26, 25 செப்டம்பர் 2023 (UTC)
1. -- பாலசுப்ரமணியன்--Balu1967 (பேச்சு) 02:25, 27 செப்டம்பர் 2023 (UTC)
1. -- வசந்தலட்சுமி--வசந்தலட்சுமி (பேச்சு) 10:13, 28 செப்டம்பர் 2023 (UTC)
1. -நீச்சல்காரன் (பேச்சு) 14:16, 28 செப்டம்பர் 2023 (UTC)
1. --தமிழ்மைந்தன் தவசி (பேச்சு) 03:25, 29 செப்டம்பர் 2023 (UTC)
1. --கி.மூர்த்தி (பேச்சு) 04:36, 29 செப்டம்பர் 2023 (UTC)
1. --சிவகோசரன் (பேச்சு) 12:23, 29 செப்டம்பர் 2023 (UTC)
1. --Tnse anita cbe (பேச்சு) 17:42, 29 செப்டம்பர் 2023 (UTC)
1. - --Rukmani Purushothaman (பேச்சு) 00:39, 30 செப்டம்பர் 2023 (UTC)
1. --சுப. இராஜசேகர் (பேச்சு) 04:15, 30 செப்டம்பர் 2023 (UTC)
1. --தேவன்வாசு|பேச்சு 12:13, 30 செப்டம்பர் 2023 (UTC)
1. --Rabiyathul (பேச்சு) 12:01, 30 செப்டம்பர் 2023 (UTC)
1. --செல்வா--செல்வா (பேச்சு) 12:31, 30 செப்டம்பர் 2023 (UTC)
1. --மயூரநாதன் (பேச்சு) 13:52, 30 செப்டம்பர் 2023 (UTC)
1. --தியாகு கணேஷ் (பேச்சு)-- <font color="green"><big>**T**</big></font><font color="meroon"><big>**h**</big></font><font color="orange"><big>**I**</big></font>yA<font color="darkblue"><big>**G**</big></font><font color="red"><big>**U**</big></font> 14:35, 30 செப்டம்பர் 2023 (UTC)
1. --Thamizhpparithi Maari (பேச்சு) 16:56, 30 செப்டம்பர் 2023 (UTC)
1. ----கலை (பேச்சு) 11:02, 1 அக்டோபர் 2023 (UTC)
# விக்கிப்பீடியா:விக்கி மாரத்தான் 2023

## ஒருங்கிணைப்புக் குழு உறுப்பினர்கள்

1. மா. செல்வசிவகுருநாதன் (பேச்சு) 12:24, 17 சூலை 2023 (UTC)
1. <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 06:23, 25 செப்டம்பர் 2023 (UTC)
# விக்கிப்பீடியா:விக்கி மாரத்தான் 2023

## பங்களிப்பு விவரம்

**முக்கியக் குறிப்புகள்:**
1. செப்டம்பர் 30 அன்று காலை 5.30 மணியிலிருந்து (இந்திய நேரம்) அக்டோபர் 1 அன்று காலை 6.30 மணிவரை (இந்திய நேரம்) சேகரிக்கப்பட்ட தரவுகளைக் கொண்டு கீழ்க்காணும் விளக்கப்படங்கள் உருவாக்கப்பட்டுள்ளன.
1. மாரத்தான் ஆரம்பிக்கவிருக்கும் நேரத்திற்கு சற்று முன்பாகவே பயனர்கள் பங்களிக்கத் தொடங்குவர். நிறைவுறும் நேரத்தில் புதிய கட்டுரைகள் பதிப்பிடல் செய்யப்படும். இதனைக் கருத்திற்கொண்டு இரு அரை மணிநேரங்கள் சேர்க்கப்பட்டு, மொத்தமாக 25 மணிநேரங்கள் எடுத்துக்கொள்ளப்பட்டுள்ளன.
1. இந்திய நேரம் என்பது UTC+05.30 என்பதுவும் ஒரு காரணமாகும்.
# விக்கிப்பீடியா:விக்கி மாரத்தான் 2023

## பங்களிப்பு விவரம்

### ஒட்டுமொத்தத் தொகுப்புகள்

(மூலம்: விக்கிப்பீடியா:விக்கி மாரத்தான் 2023/வளர்ச்சி புள்ளிவிவரம்)
# விக்கிப்பீடியா:விக்கி மாரத்தான் 2023

## பங்களிப்பு விவரம்

### ஒவ்வொரு மணிநேரமும் செய்யப்பட்ட தொகுப்புகள்

(மூலம்: விக்கிப்பீடியா:விக்கி மாரத்தான் 2023/வளர்ச்சி புள்ளிவிவரம்)
# விக்கிப்பீடியா:விக்கி மாரத்தான் 2023

## பங்களிப்பு விவரம்

### புதிதாக உருவாக்கப்பட்ட கட்டுரைகள்

(மூலம்: விக்கிப்பீடியா:விக்கி மாரத்தான் 2023/வளர்ச்சி புள்ளிவிவரம்)
# விக்கிப்பீடியா:விக்கி மாரத்தான் 2023

## பங்களிப்பு விவரம்

### ஒவ்வொரு மணிநேரமும் புதிதாக உருவாக்கப்பட்ட கட்டுரைகள்

(மூலம்: விக்கிப்பீடியா:விக்கி மாரத்தான் 2023/வளர்ச்சி புள்ளிவிவரம்)
# விக்கிப்பீடியா:விக்கி மாரத்தான் 2023

## பங்களிப்பு விவரம்

### பயனர்கள் வாரியான விவரம்

(மூலம்:outreachdashboard)
# விக்கிப்பீடியா:விக்கி மாரத்தான் 2023

## துணைப் பக்கங்கள்

- விக்கிப்பீடியா:விக்கி மாரத்தான் 2023/பேச்சுக் கட்டுரைகள்
- விக்கிப்பீடியா:விக்கி மாரத்தான் 2023/புள்ளிவிவரம்
- விக்கிப்பீடியா:விக்கி மாரத்தான் 2023/செய்தித் தளங்களில்
# ஐசோபுரோப்பீனைல் அசிடேட்டு

**ஐசோபுரோப்பீனைல் அசிடேட்டு** (*Isopropenyl acetate*) C<sub>5</sub>H<sub>8</sub>O<sub>2</sub> என்பது ஒரு கரிம சேர்மமாகும். இது அசிட்டோனின் ஈனோல் தானொத்திய அசிடேட்டு எசுதர் ஆகும். நிறமற்ற இந்த திரவமானது வணிக ரீதியாக அசிட்டைலசிட்டோன் தயாரிப்பதற்கான முன்னோடிச் சேர்மம் என்பது குறிப்பிடத்தக்கது. கரிமத் தொகுப்பு வினைகளில் இது டையால்களில் இருந்து கீட்டோன்கள் மற்றும் அசிட்டோனைடுகளின் ஈனோல் அசிடேட்டுகளைத் தயாரிக்கப் பயன்படுகிறது.
# ஐசோபுரோப்பீனைல் அசிடேட்டு

## தயாரிப்பும் வேதி வினையும்

அசிட்டோனை கீட்டீனுடன் சேர்த்து சூடுபடுத்துவதன் மூலமாக ஐசோபுரோப்பீனைல் அசிடேட்டு தயாரிக்கப்படுகிறது. ஓர் உலோகப் பரப்பில் சூடாக்கும்போது, ஐசோபுரோப்பீனைல் அசிடேட்டு அசிட்டைலசிட்டோனாக மறுசீரமைப்பு அடைகிறது.  
ஐசோபுரோப்பீனைல் அசிடேட்டு மற்ற ஐசோபுரோப்பீனைல் எசுத்தர்களை மாற்று எசுத்தராக்க வினை மூலம் தயாரிக்கப் பயன்படுகிறது.
# எக்சைல் அசிடேட்டு

**எக்சைல் அசிடேட்டு** (*Hexyl acetate*) என்பது C<sub>8</sub>H<sub>16</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் எசுத்தர் ஆகும். முக்கியமாக இது பிசின்கள், பலபடிகள், கொழுப்புகள் மற்றும் எண்ணெய்களுக்கான கரைப்பானாகப் பயன்படுத்தப்படுகிறது. சாயங்களின் கூட்டுசேர் பொருளாக எக்சைல் அசிடேட்டு பயன்படுத்தப்படுகிறது.  
எக்சைல் அசிடேட்டு இதன் பழ வாசனையின் காரணமாக ஒரு சுவையூட்டியாகப் பயன்படுத்தப்படுகிறது. மேலும் இது இயற்கையாகவே ஆப்பிள்கள் மற்றும் பிளம்சு போன்ற பல பழங்களிலும் மதுபானங்களிலும் உள்ளது.
# எப்டைல் அசிடேட்டு

**எப்டைல் அசிடேட்டு** (*Heptyl acetate*) என்பது C<sub>9</sub>H<sub>18</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓர் எசுத்தர் ஆகும். நிறமற்ற நீர்மமான இது ஆல்ககாலில் கரையும். 1-எப்டேனாலும் அசிட்டிக் அமிலமும் வினைபுரியும்போது ஒடுக்க வினை நிகழ்ந்து எப்டைல் அசிடேட்டு உருவாகிறது.  
எப்டைல் அசிட்டேட்டு உணவுகளில் பழ சாரமாகவும், வாசனை திரவியங்களில் வாசனைப் பொருளாகவும் பயன்படுத்தப்படுகிறது. பழ வாசனை மற்றும் சோப்பு, கொழுப்பு அமைப்புடன் கூடிய ஒரு காரமான, மலர் சுவை கொண்டதாகவும் உள்ளது.
# தோரணமலை

**தோரணமலை** என்பது இந்தியா தீபகற்பத்தில் தமிழ்நாடு மாநிலத்தின் திருநெல்வேலி மாவட்டத்தில் கடையம் புறநகர்ப் பகுதிக்கு அருகில் அமைந்துள்ள ஒரு மலை மற்றும் அதனைச் சார்ந்துள்ள பகுதியாகும். தென்காசி புறநகர்ப் பகுதியிலிருந்து, கடையம் நோக்கி செல்லும் வழியில் தோரணமலை அமைந்துள்ளது. படுத்திருக்கும் யானை (வாரணம்) போல் காட்சியளிப்பதால் இம்மலை, 'வாரணமலை' என அழைக்கப்பட்டு, பின்னர் மருவி 'தோரணமலை' என்று கூறப்படுகிறது. அறுபத்து நான்கு சுனைகள் கொண்ட தோரணமலையில், அந்த சுனைகளின் நீராலேயே, அங்குள்ள முருகன் கோயிலின் மூலவர் அபிசேகம் நடைபெறுகிறது.  
கடல் மட்டத்திலிருந்து சுமார் 432 மீட்டர் உயரத்தில் அமைந்துள்ள தோரணமலையின் புவியியல் ஆள்கூறுகள் ஆகும்.  
புராண காலத் தொடர்புடைய தோரணமலை, அகத்திய முனிவர் மற்றும் அவருடைய சீடர் தேரையர் ஆகியோர் வாழ்ந்த பகுதியாகும். மருத்துவ குணங்கள் கொண்ட மூலிகைகள் நிறைந்த பகுதியாகும் தோரணமலை. அகத்தியர் மற்றும் தேரையர் ஆகியோரால் முதல் மண்டை ஓடு அறுவை சிகிச்சை நடைபெற்ற இடம் தோரணமலை.  
கடையம் தோரண மலை முருகன் கோயில், தோரணமலையில் அமையப் பெற்று, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கி வருகிறது. மூலவராக தோரணமலை முருகன் அருள்பாலிக்கும் இக்கோயிலில் இராம தீர்த்தம், ஜம்பு நதி தீர்த்தம் ஆகியவை புண்ணிய தீர்த்தங்களாகும்.
# குவாந்தான் ஆறு

**குவாந்தான் ஆறு**; (மலாய்: *Sungai Kuantan*; ஆங்கிலம்: *Kuantan River*) என்பது மலேசியாவின் பகாங் மாநிலத்தின் சுங்கை லெம்பிங் (*Sungai Lembing*) பகுதியில் இருந்து குவாந்தான் நகரம் (*Kuantan City*) வழியாக தென் சீனக் கடல் (*South China Sea*) வரை செல்லும் ஆறு ஆகும்.  
இந்த ஆறானது, தித்திவாங்சா மலைத்தொடரில் தொடங்கும் ஜெலாய் ஆறு மற்றும் தெம்பெலிங் ஆறு ஆகியவற்றின் சந்தியில் உற்பத்தியாகி தென்சீனக் கடலில்கலக்கும் பகாங் ஆற்றின் (*Pahang River*) துணை ஆறாகவும் உள்ளது.
# குவாந்தான் ஆறு

## பொது

குவாந்தன் ஆற்றின் ஒரு பகுதி, அருகிலுள்ள கடலோரத்தில் உள்ள ஒரு பழங்காலத்துச் சதுப்புநிலக் காடுகளைக் கடந்து செல்கிறது. இந்தச் சதுப்புநிலக் காடுகள், 500 ஆண்டுகள் பழைமையானவை. அங்கு வாழும் பல விலங்கு மற்றும் பறவை இனங்களுக்கு (*Animal and Bird Species*) இந்தக் காடுகள் மிகவும் மதிப்பு முக்கியத்துவம் வாய்ந்தவையாக அமைகின்றன.  
மேலும் இந்த நதி அப்பகுதியின் சுற்றுச் சூழலியலை ஆதரிக்கிறது. இந்தச் சதுப்பு நிலம் 340 எக்டேர் பரப்பளவில் பரவியுள்ளது.
# குவாந்தான் ஆறு

## பகாங் ஆற்றின் வழித்தடங்கள்

தித்திவாங்சா மலைத்தொடரின்(*Titiwangsa Mountains*) மேல் சரிவுகளில் உள்ளகேமரன் மலையில் இருந்து ஜெலாய்ஆறு (*Jelai River*), தென்கிழக்கு திசையை நோக்கிப் பாய்கிறது. பகாங் ஆறு, தெம்பிலிங் ஆற்றில் *(Tembeling River)* சேர்வதற்கு முன்பாக கோலா லிப்பிஸ்வழியாகப் பாய்கிறது.  
தெம்பிலிங் ஆறு, பகாங்மற்றும் திராங்கானுமாநிலங்களின் எல்லையில் உள்ளஉலு தெம்பிலிங்கில் தொடங்கி தென்கிழக்குதிசையில் நகர்ந்துகோலா தாகான்வழியாகக் கடந்து செல்கிறது.  
பகாங் ஆறு,தெற்கு திசையில் கடந்து ஜெராண்டுட், கோலா குராவ், கெர்டாவ் *(Kerdau)* மற்றும் தெமர்லோ ஆகிய பகுதிகளைக் கடந்து செல்கிறது. மெங்காராக் *(Mengkarak)* எனும் இடத்தில், வடகிழக்கு நோக்கி திரும்பி செனோர் *(Chenor)* வழியாகப் பாய்ந்து பின்னர் லுபோக் பாக்கு *(Lubuk Paku)* மற்றும் லெபார் என்ற இடத்தில் கிழக்கு திசை நோக்கி திரும்புகிறது.
# குவாந்தான் ஆறு

## பகாங் ஆற்றின் வழித்தடங்கள்

### தென்சீனக் கடலில் கலக்கும் பகாங் ஆறு

அதன் பின் வெள்ளப் பெருக்குச் சமவெளியான பாலோன் இனாய் *(Paloh Hinai)*, பெக்கான் மாவட்டம் மற்றும் கோலா பகாங் ஆகிய நிலப்பரப்புகளைக் கடந்து தென்சீனக் கடலில் கலக்கிறது.  
இந்தப் பகாங் ஆறு உற்பத்தியாகும் இடத்தில் இருந்து கேமரன் மலை, லிப்பிஸ், ஜெராண்டுட், தெமர்லோ, பெரா, மாரான் மற்றும் பெக்கான் ஆகிய பகுதிகளை உள்ளடக்கிய பகாங் மாநிலத்தின் அனைத்து மாவட்டங்களையும் கடந்து செல்கிறது.
# ஆசுபி நுட்பம்

**ஆசுபி நுட்பம்** (*Ashby technique*) என்பது மனிதர்களில் உள்ள இரத்த சிவப்பணுக்களின் அளவு மற்றும் ஆயுட்காலம் ஆகியவற்றை நிர்ணயிக்கும் முறைகளுள் ஒன்றாகும். இது முதன்முதலில் மருத்துவர் வினிப்ரெட் ஆசுபியால் 1919-ல் அறிமுகப்படுத்தப்பட்டது. இந்த நுட்பம், வெவ்வேறு இரத்தக் குழுவின் இணக்கமான நன்கொடையாளரின் சிவப்பு இரத்த அணுக்கள் ஏற்பவருக்கு செலுத்தி சோதனை செய்யப்படுகிறது. இரத்த அணுக்கள் செலுத்தியபின்னர் பெறுநருக்குச் செலுத்துவதை உள்ளடக்கியது. இதன் பிறகு அவ்வப்போது இரத்த பரிசோதனை செய்யப்படுகிறது. மீதமுள்ள நன்கொடை உயிரணுக்களின் எண்ணிக்கையைத் தீர்மானிக்கச் சிவப்பு அணுக்களின் வேறுபட்ட திரட்டல் பயன்படுத்தப்படுகிறது. இது உயிர்வாழும் விகிதத்தைத் தீர்மானிக்க அனுமதிக்கிறது. இது கதிரியக்க அணுக்கரு தொழில்நுட்பத்தை உள்ளடக்கியதல்ல. மேலும் சரியான சிவப்பு இரத்த அணுக்களின் ஆயுட்காலத்தை வெற்றிகரமாக நிறுவுவதற்கான முதல் நுட்பமாகும். குறிப்பாக, ஓ குருதி குழும இரத்தம் முதலில் வகை ஏ அல்லது பி<nowiki/>க்கு மாற்றப்படுகிறது. அடுத்தடுத்த இரத்த மாதிரிகளில், நோயாளியின் சொந்த ஏமற்றும் பி இரத்த அணுக்கள் *ஆன்டி-ஏ* அல்லது *ஆன்டி-பி* குருதித் தெளியம் மூலம் ஒருங்கிணைத்து அகற்றப்படுகின்றன. காலத்தின் செயல்பாடாக மீதமுள்ள நானாக்ளூட்டினேட்டட் வகை ஓ உயிரணுகளின் எண்ணிக்கை இரத்த அணுக்களின் உயிர்வாழ்வு விகிதத்தை வரையறுக்கிறது. இந்த நுட்பம் இரண்டாம் உலகப் போரின் போதும் அதற்குப் பிறகும் பரவலாகப் பயன்படுத்தப்பட்டது, ஆனால் நன்கொடையாளர் இரத்தத்தைப் பயன்படுத்துவதால் ஏற்படும் ஆபத்துகள் காரணமாக, ஒருவரின் சொந்த இரத்தத்தை அடையாளமிடும் நுட்பங்களால் சமீபத்தில் இம்முறை மாற்றப்பட்டது.
# ஜெர்ரி பிண்டோ

**ஜெர்ரி பிண்டோ** (*Jerry Pinto*)(பிறப்பு 1966) மும்பையை வாழிடமாகக் கொண்ட இந்திய -ஆங்கில கவிஞர், நாவலாசிரியர், சிறுகதை எழுத்தாளர், மொழிபெயர்ப்பாளர் மற்றும் பத்திரிகையாளர் ஆவார். பிண்டோவின் படைப்புகளில் முக்கியமானது *ஹெலன்: தி லைஃப் அண்ட் டைம்ஸ் ஆஃப் ஆன் எச்-பாம்ப்* (2006). இது 54வது தேசிய திரைப்பட விருதுதினை பெற்றது. *சர்வைவிங் வுமன்* (2000) மற்றும் *அசைலம் மற்றும் அதர் போயம்சு* (2003) ஆகியவை பிற புத்தகங்களாகும். இவரது முதல் நாவல் *எம் அண்ட் தி பிக் ஹூம்* 2012-ல் வெளியிடப்பட்டது. பின்டோ தனது புனைகதைக்காக 2016-ல் விண்ட்ஹாம்-காம்ப்பெல் பரிசை வென்றார். *எம் அண்ட் தி பிக் ஹூம் என்ற* நாவலுக்காக 2016ஆம் ஆண்டு இவருக்கு சாகித்ய அகாடமி விருது வழங்கப்பட்டது.
# ஜெர்ரி பிண்டோ

## கல்வி

ஜெர்ரி பிண்டோ கோவா வம்சாவளியைச் சேர்ந்த கத்தோலிக்க திருச்சபையினர் ஆவார். இவர் மாகிம் மும்பையில் வளர்ந்தார். மும்பை பல்கலைக்கழகத்தின் எல்பின்ஸ்டோன் கல்லூரியில் தாராளவாத கலைப் பட்டமும், மும்பை அரசு சட்டக் கல்லூரியில் சட்டப் பட்டமும் பெற்றார்.
# ஜெர்ரி பிண்டோ

## தொழில்

நடிகை ஹெலன் ஜெய்ராக் ரிச்சர்ட்சன் பற்றிய பிண்டோவின் 2006 புத்தகம் *தி லைஃப் அண்ட் டைம்ஸ் ஆஃப் எ எச்-பாம்ப்* என்ற தலைப்பில் வெளியாகி, 2007-ல் திரைப்படம் பற்றிய சிறந்த புத்தகத்திற்கான தேசிய திரைப்பட விருதை வென்றது.  
இவரது கவிதைத் தொகுப்பு, *அசைலம்* மற்றும் *அதர் போயம்* 2003 இல் வெளிவந்தன. ஆங்கிலத்தில் சமகால இந்தியக் காதல் கவிதைகளின் புத்தகமான *கான்ஃப்ரான்டிங் லவ்* (2005) இணை ஆசிரியராகப் பதிப்பித்துள்ளார். *மேன்ஸ் வேர்ல்ட்* இதழில் ஆலோசனை ஆசிரியராகப் பத்திரிகை இதழியல் துறையில் பணியாற்றியுள்ளார். இவர் *பேப்ரிகா மீடியாவில்* (*டைம் அவுட்* மும்பை மற்றும் *டைம் அவுட்* தில்லியை வெளியிடும் பதிப்பகம்) சிறப்புத் திட்டங்களில் சேர்ந்தார். தற்பொழுது *ஹிந்துஸ்தான் டைம்ஸ்* மற்றும் *லைவ் மிண்ட்* செய்தித்தாள்கள் மற்றும் *தி மேன்* மற்றும் *மெகாவாட்* ஆகியவற்றில் கட்டுரைகளை எழுதும் சுதந்திர பத்திரிகையாளராக .உள்ளார்.  
2009-ல், இவர் *லீலா:* லீலா நாயுடுவுடன் ஒரு உருவப்படம், லீலா நாயுடுவின் வாழ்க்கையிலிருந்து வரும் நிகழ்வுகள் மற்றும் புகைப்படங்களின் அரை-வாழ்க்கை புத்தகம். 1950கள் மற்றும் 1960களில் *வோக்* போன்ற பத்திரிகைகளால் லீலா நாயுடு உலகின் முதல் பத்து அல்லது முதல் ஐந்து அழகான பெண்களில் ஒருவராகப் பட்டியலிடப்பட்டார்.  
இவரது முதல் நாவல், *எம் அண்ட் தி பிக் ஹூம்*, 2012-ல் வெளியிடப்பட்டது, மேலும் அந்த ஆண்டு தி இந்து இலக்கிய பரிசை வென்றது. இது பொதுநலவாய புத்தகப் பரிசுக்கான தேர்வுப் பட்டியலிலும் இருந்தது.  
*கோபால்ட் ப்ளூ*, *பலுடா*, *வென் ஐ ஹிட் மை காஸ்ட்* மற்றும் *ஐ, தி சால்ட் டால்* உள்ளிட்ட பல புத்தகங்களை மராத்தியிலிருந்து ஆங்கிலத்திற்கு மொழிபெயர்த்துள்ளார்.
# ஜெர்ரி பிண்டோ

## விருதுகளும் கௌரவங்களும்

- *ஹெலன்: தி லைஃப் அண்ட் டைம்ஸ் ஆஃப் எ எச்-பாம்ப்* - திரைப்படத்திற்காக 2007 தேசிய திரைப்பட விருது
- 2012ஆம் ஆண்டு தி இந்து இலக்கிய பரிசு - *எம் மற்றும் பிக் ஹூம்*
- 2013 குறுக்கெழுத்து புத்தக விருது (புனைகதை) - *எம் மற்றும் பிக் ஹூம்*
- 2016 விண்ட்ஹாம்-காம்ப்பெல் இலக்கியப் பரிசு (புனைகதை) - *எம் மற்றும் தி பிக் ஹூம்*
- *எம் மற்றும் தி பிக் ஹூம்* - 2016 சாகித்திய அகாதமி விருது
# பிராட் சோதனை

**பிராட் சோதனை** (*Pratt Test*) என்பது காலில் ஆழ் சிரைக் குழலியக்குருதியுறைமை உள்ளதா என்பதைச் சரிபார்க்க உதவும் எளிய சோதனை ஆகும். முழங்காலில் காலை வளைத்துக்கொண்டு நோயாளியைப் படுக்க வைப்பதும், கெண்டைத்தசை இரு கைகளாலும் பிடித்துக் கொள்வதும், அருகில் உள்ள கெண்டைத்தசை முழங்கால் குழிச்சிரை நரம்பில் அழுத்துவதும் இதில் அடங்கும். நோயாளி வலியை உணர்வதன் மூலம், ஆழமான சிரைக்குழலில் இரத்த உறைவு இருப்பதைத் தெரிந்துகொள்ளலாம்.  
-
# எண்டாவ் ஆறு

**எண்டாவ் ஆறு**; (மலாய்: *Sungai Endau*; ஆங்கிலம்: *Endau River*) என்பது மலேசியாவின் ஜொகூர் மாநிலத்தின் எண்டாவ்-ரொம்பின் தேசியப் பூங்காவில் (*Endau Rompin National Park*) உருவாகி தென் சீனக் கடலில் (*South China Sea*) சங்கமிக்கும் ஆறு ஆகும்.  
இந்த ஆறு ஜொகூர் மாநிலத்தில் உருவாகினாலும், தென் சீனக் கடலில் கலக்கும் போது; பகாங் - ஜொகூர் ஆகிய இரு மாநிலங்களுக்கும் இயற்கை எல்லையாக அமைகிறது. அந்த வகையில் எண்டாவ் ஆறு, புவியல் ரீதியாக பகாங் மாநிலத்தின் ஓர் ஆறாகக் கருதப்படுகிறது. இருப்பினும் இந்த ஆற்றின் 90 விழுக்காடு பயன்பாடு ஜொகூர் மாநிலத்திலேயே அதிகமாக உள்ளது.
# எண்டாவ் ஆறு

## பொது

இந்த ஆறு தென் சீனக் கடலில் சேர்வதற்கு முன்னர் ஜொகூர் மாநிலத்தின் எண்டாவ் (*Endau*), மெர்சிங் மாவட்டம் (*Mersing District*); பகாங் மாநிலத்தின் கோலா ரொம்பின் (*Kuala Rompin*), ரொம்பின் மாவட்டம் (*Rompin District*) ஆகிய பகுதிகளைக் கடந்து செல்கிறது.  
எண்டாவ் நகரம் எண்டாவ் ஆற்றின் முகப்பில் அமைந்துள்ளது. மீன்பிடி படகுகள்; மீன்பிடி கப்பல்கள் போன்ற படகு போக்குவரத்து துறை சார்ந்த தளவாடங்களை எண்டாவ் துறைமுகத்திலும்; எண்டாவ் பாலத்திற்கு அருகிலும் நிறுத்தப்பட்டு இருப்பதைக் காணலாம்.  
பொதுவாக எண்டாவ் நகரம் ஒரு மீன்பிடி நகர கிராமமாகவே அறியப்படுகிறது.
# முல்லர் அடையாளம்

**முல்லர் அடையாளம்** (*Müller's sign)* என்பது இதயச்சுருக்கத்தின் போது ஏற்படும் உவுலாவின் துடிப்பு அல்லது துடித்தல் ஆகும். கடுமையான பெருநாடி பற்றாக்குறை உள்ள நோயாளிகளில் இதைக் காணலாம். முல்லரின் அறிகுறி அதிகரித்த பக்கவாதம் அளவு காரணமாக ஏற்படுகிறது.  
முல்லரின் அடையாளம் செருமனிய மருத்துவரான பிரெட்ரிக் வான் முல்லரின் பெயரால் அழைக்கப்படுகிறது.
# எவர்ட் அடையாளம்

**எவார்ட் அடையாளம்** (*Ewart's sign*) என்பது இதயத்தைச் சுற்றி அதிக அளவு திரவம் (இதய உறை நீர் ஏற்றம்) உள்ளவர்களிடம் மேற்கொள்ளப்படும் உடல் பரிசோதனையின் தொகுப்பாகும்.  
ஊடுதட்டலலிருந்து மந்தமான தன்மை (வரலாற்று ரீதியாகத் தரத்தில் "மரம்" என்று விவரிக்கப்பட்டுள்ளது), யாட்டொலி மற்றும் மூச்சுக்குழாய் சுவாச ஒலிகள் இடது தோள் பட்டை எலும்பின் கீழ் கோணத்தில் காணப்படலாம். இதய உரை நீர் ஏற்றம் நுரையீரலின் இடது கீழ் மடலை அழுத்தும் அளவுக்கு அதிகமாகக் காணப்படும். இது கடினமாதல் அல்லது நுரையீரல் விரியாமையை ஏற்படுத்தும்.
# எவர்ட் அடையாளம்

## பெயர்க்காரணம்

எவார்ட் அடையாளம் 1896-ல் வில்லியம் எவர்ட்டால் முதன் முதலில் விவரிக்கப்பட்டது. எனவே எவார்ட் அடையாளம் எனப்பெயரிடப்பட்டது.
# சுந்தா முள்ளம்பன்றி

**சுந்தா முள்ளம்பன்றி** (*Sunda porcupine*) அல்லது **சாவகம் முள்ளம்பன்றி** (***கிசுடிரிக்சு ஜாவானிகா***) என்றும் அழைக்கப்படும் முள்ளம்பன்றி கிசுட்ரிசிடே குடும்பத்தில் உள்ள கொறிணி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி ஆகும். சுந்தா முள்ளம்பன்றியைப் பாலுணர்வைத் தூண்டும் பொருளுக்காக வேட்டையாடுவதும் நுகர்வதும் பிரபலமடைந்ததால், இந்தோனேசியாவின் சுற்றுச்சூழல் மற்றும் வனத்துறை அமைச்சகம் சூன் 2018 நிலவரப்படி இந்த சிற்றினத்தைப் பாதுகாக்கப்பட்ட விலங்காகப் பட்டியலிட்டுள்ளது.
# தகான் ஆறு

**தகான் ஆறு**; (மலாய்: *Sungai Tahan*; ஆங்கிலம்: *Tahan River*) என்பது மலேசியாவின் நீளமான ஆறுகளில் ஒன்றாகும். மலேசியாவின் பகாங் மாநிலத்தின் தித்திவாங்சா மலைத்தொடரில் (*Titiwangsa Mountains*) உருவாகி தாமான் நெகாரா (*Taman Negara*) எனும் தேசியப் பூங்கா வழியாகச் சென்று தென் சீனக் கடலில் (*South China Sea*) கலக்கிறது.  
கோலா தகான் எனும் கிராமப்புர நகரத்தின் பெயர் இந்த ஆற்றுக்கு வைக்கப்பட்டு உள்ளது. இந்த நதி தீபகற்ப மலேசியாவின் மிக உயரமான மலையான தகான் மலையில் உருவாகிறது.
# தகான் ஆறு

## பொது

### தகான் மலை

குனோங் தகான் அல்லது தகான் மலை (*Mount Tahan*); தீபகற்ப மலேசியாவில் மிக உயர்ந்த மலையாகும். மலேசியாவில் குனோங் தகான் என்றே பரவலாக அழைக்கப் படுகிறது. பகாங், ஜெராண்டுட் நகரில் இருந்து 76 கி.மீ. தொலைவில் இருக்கிறது.  
தகான் மலையின் உயரம் 2,187 மீட்டர், (7,174 அடி). இந்த மலை தகான் மலைத்தொடரில் அமைந்து இருக்கிறது.
# தகான் ஆறு

## பொது

### தென்னாசெரிம் மலைத்தொடர்

தகான் மலைத்தொடர் என்பது தெனாசிரிம் மலைத்தொடரில் ஒரு பகுதியாகும். தென்னாசிரிம் மலைத்தொடர் என்பது தென்கிழக்காசியாவில் 1,700 கி.மீ. நீளத்திற்கு பர்மா, தாய்லாந்து, தீபகற்ப மலேசியா நாடுகளில் படர்ந்து இருக்கும் ஒரு மலைத்தொடராகும்.  
தீபகற்ப மலேசியாவில் உள்ள மலைகளில் குனோங் தகான் மலையில் ஏறுவதற்கு கடினமாக இருக்கும் என்று மலையேறுபவர்கள் கருத்து கூறுகின்றனர்.
# தகான் ஆறு

## தாமான் நெகாரா

**தாமான் நெகாரா** (*Taman Nagara*) என்பது ஒரு தேசியப் பூங்காவாகும். 4,343 சதுர கிலோமீட்டர் பரப்பளவைக் கொண்டது. உலகிலேயே மிகப் பழமையான வெப்ப மண்டல மழைக்காடுகளைக் கொண்ட வனப்பூங்கா என்றும் புகழ்பெற்றது. இந்தக் காடுகள் 130 மில்லியன் ஆண்டுகள் பழமையானவை. இங்கு தான் தகான் மலை அமைந்து இருக்கிறது.  
கோலா தகான் சிறுநகரில் இருந்து, தகான் மலையை அடைவதற்கு 54 கி.மீ. காட்டுப் பயணப்பாதை உள்ளது. ஏப்ரல், மே, ஜூன், ஜூலை மாதங்களே மலை ஏறுவதற்கு பொருத்தமான காலம் ஆகும். நவம்பர் மாதத்தில் இருந்து ஜனவரி மாதம் வரையிலான மழைக் காலங்களில், மலையேறும் பயணங்கள் ரத்துச் செய்யப் படுகின்றன.
# சயாத்திரி காட்டு எலி

## பாதிப்பு

*ரே. சதாரே* பன்னாடு இயற்கைப் பாதுகாப்புச் சங்கத்தினால் பாதிக்கப்படக்கூடியதாகப் பட்டியலிடப்பட்டுள்ளது. ஏனெனில் இதன் எண்ணிக்கை 2,000 சதுர கி.மீக்கும் குறைவான வாழிடப்பகுதியில் கட்டுப்படுத்தப்பட்டுள்ளது. இதன் வாழிடம் காடுகளில் மிகவும் துண்டு துண்டாக உள்ளன. இதன் வாழ்விடத்தில் ஏற்படும் மாற்றங்களால் இது பாதிக்கப்படக்கூடியதாக உள்ளது. இதன் வாழ்விடத்தின் தரம் மற்றும் மக்கள்தொகையில் முதிர்ந்த எலிகளின் எண்ணிக்கையில் சரிவை எதிர்கொள்கின்றன. இந்தச் சிற்றினங்கள் எதிர்கொள்ளும் முக்கிய அச்சுறுத்தல்களாகத் தோட்டங்களுக்குக் காடுகளை அழித்தல், மரம் வெட்டுதல், பூச்சிக்கொல்லி பயன்பாடு மற்றும் அயல்நாட்டு இனங்கள் ஆகியவை அடங்கும். இதன் ஒத்த தோற்றம் காரணமாக இது முதலில் கருப்பு எலியின் (*ரேட்டசு ரேட்டசு*) துணையினமாக விவரிக்கப்பட்டது. இருப்பினும், டி. என். ஏ. சான்றுகள் இவை ஒரே வாழ்விடத்தை ஆக்கிரமித்துள்ள போதிலும் இனப்பெருக்கம் இல்லாத இரண்டு தனித்துவமான சிற்றினங்களாக உள்ளன. இவற்றின் ஒற்றுமைகள் ஒரே சூழலியல் இடத்தைப் பகிர்ந்து கொள்வதன் விளைவாக ஒன்றிணைந்ததாகக் கருதப்படுகிறது.
# சௌகிதார் சோர் ஹை

**சௌகிதார் சோர் ஹை** ( Chowkidar Chor Hai, பொருள்: காவலனே திருடன்) இந்திய தேசிய காங்கிரசால் (இதேகா) 2019 இந்திய பொதுத் தேர்தலுக்கான தேர்தல் பரப்புரையில் பயன்படுத்தப்பட்ட ஒரு இந்தி முழக்கமாகும். ஆளும் பாரதிய ஜனதா கட்சி மற்றும் தற்போதைய தலைமை அமைச்சசர் நரேந்திர மோதிக்கு எதிராக ரபேல் ஒப்பந்தத்தில் சாதகமாக நடந்து கொண்டது மற்றும் விலைவாசி உயர்வு போன்ற குற்றச்சாட்டுகளை எழுப்பிய அப்போதைய இ.தே.கா தலைவர் இராகுல் காந்தியால் இந்த முழக்கம் உருவாக்கப்பட்டது. தேசத்தின் "சௌகிதார்" ( வாட்ச்மேன்) என்று பிரதமர் மோடி கடந்த காலங்களில் கூறிவந்த சூழலில், பொதுப் பணத்தைப் பாதுகாக்கும் பொறுப்பு ஒப்படைக்கப்பட்டவர் (அதாவது காவலாளி) உண்மையில் ஒரு திருடன் என்பதை உணர்த்தும் நோக்கத்துடன் இந்த முழக்கம் உருவாக்கப்பட்டது.
# சௌகிதார் சோர் ஹை

## பின்னணி

நாட்டில் எந்த ஊழலையும் அனுமதிக்க மாட்டோம் என்று குறிப்பிட்ட நரேந்திர மோடி தன்னை ஒரு " *சௌகிதார்* " (காவலர்) என்று அடிக்கடி குறிப்பிட்டுவந்தார். 2014 இந்தியப் பொதுத் தேர்தலுக்கான பரப்புரையின் போது, மோடி தனது உரைகளில் ஒரு பிரதமராக அல்ல, ஒரு காவலாளியாக நாட்டிற்கு சேவை செய்வேன் என்று உறுதியளித்தார். காவலாளி என்ற முறையில், பொதுப் பணத்தில் யாரையும் கை வைக்க அனுமதிக்க மாட்டேன் என்றும் மோடி கூறினார்.
# சௌகிதார் சோர் ஹை

## முழக்கம்

2018 ராஜஸ்தான் சட்டப் பேரவைத் தேர்தலுக்கான பரப்புரையில் மோடிக்கு எதிராக இராகுல் காந்தியால் " *சௌகிதார் சோர் ஹை* " என்ற முழக்கம் உருவாக்கப்பட்டது. இந்த இந்தி முழக்கத்தின் பொருள் "காவல்காரன் ஒரு திருடன்" என்பதாகும். ரஃபேல் போர் விமான ஒப்பந்தம் வழங்குவதில் பிரதமர் தனக்கு வேண்டியவர்களுக்கு சாதகமாக நடந்துகொண்டார் என்ற குற்றச்சாட்டு எழுந்தது. அந்தக் குற்றச்சாட்டுகள் தொடர்பாக மோடியை குறிவைத்து இந்த முழக்கம் உருவாக்கபட்டது. ரஃபேல் ஒப்பந்தத்தில் நடந்த ஊழலை *சௌகிதார் சோர் ஹை* என்றும் தங்கள் கட்சி அதை நிரூபிக்கும் என்று திசம்பர் 14 அன்று இராகுல் கூறினார். ரஃபேல் ஒப்பந்தத்தில் எந்தத் தவறும் செய்யப்படவில்லை என்று அரசு மறுத்தது. 2018 திசம்பரில் ரபேல் குறித்த தீர்ப்பை மறுபரிசீலனை செய்யக் கோரிய அனைத்து மனுக்களையும் தள்ளுபடி செய்து, ரஃபேல் ஒப்பந்தத்தை உறுதி செய்து. அதில் முறைகேடுகள் அல்லது ஊழல் எதுவும் கண்டறியப்படவில்லை என்று உச்ச நீதிமன்றம் கூறியது.  
இராகுல் தனது பேரணி ஒன்றில் , 2014 இந்தியப் பொதுத் தேர்தல் முழக்கமான " *அச்சே தின் ஆனே வாலே ஹைன்* " முழக்கத்துடன் இதை ஒப்பிட்டார். அதாவது " *அச்சே தின் ஆயேங்கே* " என்ற முழக்கம் இப்போது " *சௌகிதார் சோர் ஹை* " என்ற முழக்கமாக மாறிவிட்டது என்றார். பின்னர் இராகுல் தேர்தல் முடிவுக்குப் பிறகு இது குறித்து விசாரணை நடத்தப்படும், " *சௌகிதார்* சிறைக்கு செல்வார்" என்று நாக்பூரில், கூறினார்.  
நவம்பர் 20 அன்று, " *சௌகிதார் ஹி சோர் ஹை* " என்றழைக்கப்படும் "கிரைம் த்ரில்லர்" தில்லியில் நடப்பதாக இராகுல் தெரிவித்தார். அதன் அண்மைய பாகத்தில், மத்திய புலனாய்வுப் பிரிவின் (சிபிஐ) காவல்துறைத் துணைத்தலைவர் மனோஜ் சின்ஹா, மூத்த அரசு அதிகாரிகள் மீது குற்றம் சாட்டினார். ஊழல் தொடர்பாக உச்ச நீதிமன்றத்திற்கு கடிதம் எழுதினார். இதற்கிடையில் மோடியின் "குஜராத் பகுதியைச் சேர்ந்த கூட்டாளி" ஏராளமான சொத்துக்களை குவித்துள்ளார் என்று குற்றம் சாட்டினார். சிபிஐ சிறப்பு இயக்குநர் ராகேஷ் அஸ்தானா மீதான விசாரணையில் அரசு அதிகாரிகள் மற்றும் அமைச்சர்கள் தலையிடுவதாக சின்ஹா கூறியிருந்தது குறிப்பிடத்தக்கது .  
2018 திசம்பர் 24 அன்று, சிவ சேனா தலைவர் உத்தவ் தாக்கரே மகாராட்டிர மாநிலத்தின் பண்டரிபுரம் நகரில் நடந்த ஒரு பேரணியில் பேசும்போது, "சௌகிதார் சோர் ஹை" என்ற முழக்கத்தை மீண்டும் கூறினார். வேப்பச் செடிகள் பூச்சிகளால் தாக்கப்பட்ட ஒரு விவசாயியைப் பற்றிய கதையுடன் அவர் முழக்கத்தை விரிவாகக் கூறினார். இது அசாதாரணமானது, ஏனெனில் வேப்பஞ்சாறு இந்தியாவில் பாரம்பரியமாக பூச்சி விரட்டியாக பயன்படுத்தப்படுகின்றது. தாக்கரே அப்போது, "இதுதான் எல்லா இடங்களிலும் நடக்கிறது, பாதுகாக்க நியமிக்கப்பட்டவர்கள் கூட இந்தக் காலத்தில் திருடுகிறார்கள்" என்று கூறினார்.  
மார்ச் 25 அன்று, ஜெய்ப்பூரில் நடந்த ஐபிஎல் 2019 இன் நான்காவது துடுப்பாட்ட போட்டியின் போது பார்வையாளர்களால் *சௌகிதார் சோர் ஹை என்ற* முழக்கம் எழுப்பப்பட்டது.
# சௌகிதார் சோர் ஹை

## முழக்கம்

### *மெயின் பி சௌகிதார்*

2019 மார்ச் 14 அன்று, மோடி தன் ஆதரவாளர்களுக்காக " *மைன் பி சௌகிதார்* " ( பொருள்: நானும் ஒரு காவலாளி) என்ற முழக்கத்துடன் பரப்புரையைத் தொடங்கி அதன் வழியாக இந்த கேலிக்கு பதிலளித்தார். நரேந்திர மோடி என்ற தனது அதிகாரப்பூர்வ டுவிட்டர் பக்கத்தின் பெயரையும் சௌகிதார் நரேந்திர மோடி என்று மோடி மாற்றினார்.
ஒரு ஒருங்கிணைந்த பரப்புரையின் ஒரு பகுதியாக அமைச்சர்கள், கட்சித் தலைவர்வர்கள் அமித் சா, பியுஷ் கோயல் போன்ற பாஜக தலைவர்கள் தங்கள் டிவிட்டர் தன்விவரப் பெயர்களில் " *சௌகிதார்* " என்ற முன்னொட்டைச் சேர்த்தனர். பா.ஜ.க., ஆதரவாளர்கள் பலரும், சூக ஊடகங்களில் தங்கள் பெயரின் முன்னொட்டை மாற்றிக் கொண்டனர். பரப்புரையின் ஒரு பகுதியாக ஒலி இணைப்பில் ஏராளமான காவல்காரர் குழுவிடம் மோடி உரையாற்றினார்.  
பாஜகவின் தேர்தல் முழக்கத்தை விமர்சித்த காங்கிரஸ் கட்சியானது, இராகுலின் அசல் வாசகம் மிகவும் பிரபலமடைந்தது என்று கூறியது. மோடியின் முழக்கத்திற்கு காங்கிரஸ் கட்சியின் தலைமை செய்தித் தொடர்பாளர் ரண்தீப் சுர்ஜேவாலா பதிலளிக்கும் விதமாக "ஒரே சௌகிதார் ஒரே திருடன்" என்று மோடியை குற்றம் சாட்டினார். மோடியின் ஆட்சியில் உள்ள வேலையில்லாத் திண்டாட்டத்தை முன்னிலைப்படுத்தவும், *மெயின் பி சௌகிதார்* பரப்புரையை எதிர்கொள்ளவும் காங்கிரசின் சமூக ஊடகக் குழு " *மைன் பி பெரோஸ்கர்* " (நானும் வேலையில்லாமல் இருக்கிறேன்) என்ற முழக்கத்தை எதிராக வைத்தது.  
நாடு முழுவதும் *சௌகிதார்* ஆக வேண்டும் என்று மோடி விரும்புகிறார் என்றும், தங்கள் குழந்தைகளை வாட்ச்மேன் ஆக விரும்புபவர்கள் மோடிக்கு வாக்களிக்க வேண்டும் என்றும், தங்கள் குழந்தைகள் மருத்துவர், பொறியாளர், வழக்கறிஞர் என ஆக வேண்டும் என்று விரும்புபவர்கள் தங்களுக்கு வாக்களிக்க வேண்டும் என்று ஆம் ஆத்மி கட்சி தலைவர் அரவிந்த் கெஜ்ரிவால் தெரிவித்தார்.
# சௌகிதார் சோர் ஹை

## முழக்கம்

### உச்ச நீதிமன்ற வழக்கு

பாரதிய ஜனதா கட்சியின் தலைவர்களில் ஒருவரான மீனாட்சி லேகி, உச்ச நீதிமன்றத்தின் கருத்துகளைத் தவறாகப் பரப்பியதற்காக இராகுல் மீது அவமதிப்பு நடவடிக்கை எடுக்கக் கோரி உச்ச நீதிமன்றத்தில் வழக்கு தொடர்ந்தார். உச்ச நீதிமன்றத்தின் ஓலைக்கு இராகுல் தனது பதிலைத் தாக்கல் செய்தார். அதில் அரசியல் பரப்புரையின் வெப்பமே *சௌகிதார் சோர் ஹை* கருத்துக்கு காரணம் என்று கூறினார். ஒரு வாரத்திற்கு முன்பு தான் கூறிய கருத்துகளில் உச்ச நீதிமன்றத்தின் பெயரை இழுத்ததற்கு வருத்தம் தெரிவித்தார். பின்னர் தன் ஒவ்வொரு பரப்புரைக் கூட்டங்களிலும் மோடி ஏழைகளிடம் திருடி பணக்காரர்களுக்கு தருகிறார் என்று குற்றம் சாட்டி இந்த சொற்றொடரை ( *சௌகிதார் சோர் ஹை)* உச்சநீதிமன்றம் பயன்படுத்தவில்லை என்றும் ஒப்புக்கொண்டார். நீதிமன்றம் இவர் "மன்னிப்பு" கோருவதற்கு பதிலாக "வருத்தம்" கோரியதற்கு அதிருப்தியை வெளிப்படுத்தியது.
# சௌகிதார் சோர் ஹை

## எல்லை தாண்டிய தாக்கம்

2020 முதல் 2022 பாக்கிதானின் 38வது உள்துறை அமைச்சராக இருந்த ஷேக் ரஷீத் அஹ்மத், பாக்கித்தானின் பஞ்சாபில் தனது ஆதரவாளர்கள் முன்னிலையில் பாக்கித்தான் இராணுவத்திற்கு எதிராக இந்த முழக்கத்தை எழுப்பினார்.
# சௌகிதார் சோர் ஹை

## இதையும் காண்க

- * மெயின் பி சௌகிதார்*
# தெம்பிலிங் ஆறு

**தெம்பிலிங் ஆறு**; (மலாய்: *Sungai Tembeling*; ஆங்கிலம்: *Tembeling River*) என்பது பகாங் மாநிலத்தின் ஆறுகளில் ஒன்றாகும். மலேசியா, பகாங் மாநிலத்தின் தித்திவாங்சா மலைத்தொடரில் (*Titiwangsa Mountains*) உருவாகி தாமான் நெகாரா (*Taman Negara*) எனும் தேசியப் பூங்கா வழியாகச் சென்று தென் சீனக் கடலில் (*South China Sea*) கலக்கும் பகாங் ஆற்றின் துணை ஆறுகளில் ஒன்றாகும்.  
இந்த ஆறு, மற்ற பகாங் மாநில ஆறுகளைப் போல தகான் மலையில் தான் உருவாகிறது. கோலா தெம்பிலிங் எனும் இடத்தில் பகாங் ஆற்றுடன் இணைவதால் இதற்கு தெம்பிலிங் ஆறு என்று பெயர் வைக்கப்பட்டு உள்ளது.
# தெம்பிலிங் ஆறு

## கோலா தெம்பிலிங்

கோலா தெம்பிலிங் (*Kuala Tembeling*) என்பது மலேசியா, பகாங் மாநிலம், ஜெராண்டுட் மாவட்டத்தில் உள்ள ஒரு நகரம். ஜெராண்டுட் நகரில் இருந்து 17 கி.மீ. தொலைவில் உள்ளது.  
மலேசிய தேசியப் பூங்காக்களில் மிக முக்கியமான தாமான் நெகாரா (*Taman Negara*) பூங்காவிற்குச் செல்லும் நுழைவாயில் நகரமாக கோலா தெம்பிலிங் விளங்குகிறது. அத்துடன் தீபகற்ப மலேசியாவின் தித்திவாங்சா மலைத்தொடரின் (*Titiwangsa Mountains Range*) அடிவாரத்தில், சில கி.மீ. அப்பால் இந்த நகரம் அமைந்துள்ளது.
# தெம்பிலிங் ஆறு

## கோலா தெம்பிலிங்

### கோலா தெம்பிலிங் படகுதுறை

தெம்பிலிங் ஆறு (*Tembeling River*) மற்றும் ஜெலாய் ஆறு (*Jelai River*) ஆகிய ஆறுகள் சங்கமிக்கும் இடத்தில் கோலா தெம்பிலிங் அமைந்துள்ளது. கோலா தெம்பிலிங்கில் உள்ள படகுதுறை மூலமாக தாமான் நெகாராவிற்குச் செல்லும் மாற்று இடமாகவும் (*Transfer Point*) செயல்படுகிறது.  
இந்த படகுதுறை வெளிநாட்டு சுற்றுலாப் பயணிகளிடையே பிரபலமானது. ஏனெனில் அவர்களில் பெரும்பாலோர் தெம்பிலிங் ஆற்றின் அழகிய இயற்கைக் காட்சிகளை அனுபவிக்க விரும்புகிறார்கள். இந்த படகுத் துறையில் இருந்து தாமான் நெகாராவை சுமார் 2 - 3 மணிநேர படகுப் பயணத்தின் மூலமாகச் சென்று அடையலாம்.
# தெம்பிலிங் ஆறு

## கோலா தெம்பிலிங்

### தித்திவாங்சா மலைத்தொடர்

தகான் மலைத்தொடர் என்பது தெனாசிரிம் மலைத்தொடரில் ஒரு பகுதியாகும். தெனாசிரிம் மலைத்தொடர் என்பது தென்கிழக்காசியாவில் 1,700 கி.மீ. நீளத்திற்கு பர்மா, தாய்லாந்து, தீபகற்ப மலேசியா நாடுகளில் படர்ந்து இருக்கும் ஒரு மலைத்தொடராகும்.  
தீபகற்ப மலேசியாவில் உள்ள மலைகளில் குனோங் தகான் மலையில் ஏறுவதற்கு கடினமாக இருக்கும் என்று மலையேறுபவர்கள் கருத்து கூறுகின்றனர்.
# தெம்பிலிங் ஆறு

## தாமான் நெகாரா

தாமான் நெகாரா (*Taman Nagara*) என்பது ஒரு தேசியப் பூங்காவாகும். 4,343 சதுர கி.மீ. பரப்பளவைக் கொண்டது. உலகிலேயே மிகப் பழைமையான வெப்ப மண்டல மழைக்காடுகளைக் கொண்ட வனப்பூங்கா என்றும் புகழ்பெற்றது. இந்தக் காடுகள் 130 மில்லியன் ஆண்டுகள் பழமையானவை இங்கு தான் தகான் மலை இருக்கிறது..  
கோலா தகான் சிறுநகரில் இருந்து, தகான் மலையை அடைவதற்கு 54 கி.மீ. காட்டுப் பயணப்பாதை உள்ளது. ஏப்ரல், மே, ஜூன், சூலை மாதங்களே மலை ஏறுவதற்கு பொருத்தமான காலம் ஆகும். நவம்பர் மாதத்தில் இருந்து சனவரி மாதம் வரையிலான மழைக் காலங்களில், மலையேறும் நடவடிக்கைகள் தடை செய்யப் படுகின்றன.
# ஓபரா தெற்கு மும்பை சட்டமன்ற தொகுதி

ஓபரா **தெற்கு மும்பை** பாராளுமன்ற தொகுதி இந்திய நாட்டின் மும்பை பகுதியில் இருந்து மகாராட்டிரா சட்டமன்றத்தில் உள்ள 288 தொகுதிகளில் ஒன்றாகும். இந்தத் தொகுதி 2004 ஆம் ஆண்டு தேர்தல் வரை இருந்தது மற்றும் மும்பை தெற்கு மக்களவைத் தொகுதியின் ஒரு பகுதியாக இருந்தது. தொகுதி வரைபடம் மீண்டும் வரையப்பட்ட பிறகு அத்தொகுதி செயலிழந்தது.
# ஓபரா தெற்கு மும்பை சட்டமன்ற தொகுதி

## பாராளுமன்ற உறுப்பினர்கள்

- 1952-1972 : இருக்கை இல்லை
- 1978: செயவந்திபென் மேத்தா, சனதா கட்சி
- 1980: செயவந்திபென் மேத்தா, பாரதிய சனதா கட்சி
- 1985: சந்திரசேகர் பிரபு, இந்திய தேசிய காங்கிரசு
- 1990: சந்திரகாந்த் பட்வால், சிவசேனா கட்சி
- 1995: சந்திரகாந்த் பட்வால், சிவசேனா கட்சி
- 1999: சந்திரகாந்த் பட்வால், சிவசேனா கட்சி
- 2004: அரவிந்த் நேர்கர் சிவசேனா கட்சி
- 2008 முதல்:இருக்கை இல்லை.
# ஓபரா தெற்கு மும்பை சட்டமன்ற தொகுதி

## மேலும் பார்க்கவும்

- தெற்கு மும்பை
- மும்பை நகர மாவட்டம்
# பாடக் குறிப்பு

**பாடக் குறிப்பு** (lesson plan) (பரவலாக பாடத் திட்டம்) என்பது ஒரு பாடத்திற்கான கற்பித்தல் அல்லது "கற்றல் பாதை" பற்றிய ஆசிரியரின் விரிவான விளக்கமாகும். வகுப்பறையில் எவ்வாறு கற்பித்தல் நடைபெறுகிறது என்பது தொடர்பாக ஆசிரியரால் தினசரி பாடக் குறிப்பு உருவாக்கப்படுகிறது. ஆசிரியரின் விருப்பம்,பாடத்தின் தன்மை மற்றும் மாணவர்களின் தேவைகளைப் பொறுத்து விவரங்கள் மாறுபடும். பள்ளிக்கூட அமைப்பால் சில கட்டாயத் தேவைகள் பாடக் குறிப்பில் இருக்கலாம். ஒரு பாடக் குறிப்பு என்பது ஒரு குறிப்பிட்ட பாடத்தை நடத்துவதற்கான ஆசிரியரின் வழிகாட்டியாகும், மேலும் அதில் இலக்கு (மாணவர்கள் என்ன கற்றுக்கொள்ள வேண்டும்), இலக்கை எவ்வாறு அடைவது (வழிமுறை, செயல்முறை) மற்றும் எவ்வாறு இலக்கு அடையப்படும் என்பதை அளவிடும் வழி ஆகியவை அடங்கும் ( சோதனை, பணித்தாள், வீட்டுப்பாடம் போன்றவை. )
# பாடக் குறிப்பு

## பாடக் குறிப்பிற்கான கூறுகள்

பாடக் குறிப்பில் பயன்படுத்தப்படும் பொதுவான கூறுகள் பின்வருமாறு:  
- பாடத்தின் தலைப்பு
- நேரம்
- கற்றல் துணைக்கருவிகள்
- கற்றல் நோக்கங்கள்
- கற்றல் விளைவுகள்
- ஆர்வமூட்டுதல்/ அறிமுகம்
- வாசித்தல்
- புதிய வார்த்தைகள்
- கருத்து வரைபடம்/மன வரைபடம்
- தொகுத்தல்
- வழங்குதல்
- வலுவூட்டல்
- மதிப்பீடு
- குறைதீர் கற்பித்தல்
- எழுதுதல்
- தொடர்பணி
# பாடக் குறிப்பு

## பாடக் குறிப்பிற்கான கூறுகள்

### ஹெர்பார்டியன் அணுகுமுறை: பிரெட்ரிக் ஹெர்பார்ட் (1776-1841)

ஹெர்பார்ட்டின் கூற்றுப்படி, "எதிர்கால பாடங்களுக்கான புரிதலை விரிவுபடுத்தும் அதே வேளையில் மாணவர்களின் தவறான புரிதல்களை அடையாளம் கண்டு அதனைத் திருத்துவதற்கான வாய்ப்புகளை வழங்குவதற்காக வடிவமைக்கப்பட்ட எட்டு நிலைகள் உள்ளன". அவையாவன  
1. அறிமுகம்
1. ஆர்வமூட்டுதல்
1. அறிவுக் கிளர்ச்சி
1. புதிய தகவல்களின் அறிமுகம்
1. தெளிவுபடுத்துதல்
1. பயிற்சி மற்றும் மீளாய்வு
1. சுயாதீன பயிற்சி
1. முடிவு
# பாடக் குறிப்பு

## பாடக் குறிப்பிற்கான கூறுகள்

### பாடத் திட்டங்கள் மற்றும் அலகுத் திட்டங்கள்

ஒரு சிறந்த பாடக் குறிப்பானது மாணவர்களின் நலன்களையும் தேவைகளையும் பிரதிபலிக்கிறது. இது கல்வித் துறைக்கான சிறந்த நடைமுறைகளை உள்ளடக்கியது. பாடத் திட்டம் ஆசிரியரின் கல்வித் தத்துவத்துடன் தொடர்புடையது, இது மாணவர்களுக்குக் கல்வி கற்பிப்பதன் முதன்மை நோக்கம் என்று ஆசிரியர் உணர்கிறார்.
# பாடக் குறிப்பு

## மேலும் பார்க்கவும்

- கலைத்திட்டம்
- பாடத்திட்டங்கள்
- புளூமின் வகைப்பாடு
- பாடம்
# ரொம்பின் ஆறு

**ரொம்பின் ஆறு**; (மலாய்: *Sungai Rompin*; ஆங்கிலம்: *Rompin River*) என்பது பகாங் மாநிலத்தில் உள்ள ஆறுகளில் ஒன்றாகும். இந்த ஆறு மலேசியா, பகாங் மாநிலத்தின் ரொம்பின் மாவட்டத்தில் (*Rompin District*) உள்ள புக்கிட் இபாம், புக்கிட் பத்து பூத்தே மலைப் பகுதிகளில் உருவாகி கோலா ரொம்பின் (*Kuala Rompin*) வழியாகச் சென்று தென் சீனக் கடலில் (*South China Sea*) கலக்கிறது.  
ரொம்பின் ஆற்றுக்கு நெனாசி ஆறு (*Nenasi River*) அனாக் எண்டாவ் ஆறு (*Anak Endau River*) ஆகிய ஆறுகள் துணை ஆறுகளாக உள்ளன.
# ரொம்பின் ஆறு

## பொது

இந்த ஆறு தென் சீனக் கடலில் கலக்கும் கோலா ரொம்பின் துறைமுகப் பகுதியில் பெரிய வகை நன்னீர் இறால்கள் (*Freshwater Prawns*) அதிகமாய்க் கிடைக்கின்றன. அதனால் இந்த இடம் இரவு உணவு வகைகளுக்குப் பிரசித்தி பெற்று விளங்குகிறது.
# ரொம்பின் ஆறு

## பொது

### கோலா ரொம்பின்

கோலா ரொம்பின் (*Kuala Rompin*); பகாங், ரொம்பின் மாவட்டத்தில் உள்ள ஒரு நகரம். ரொம்பின் மாவட்டத்தின் தலைப்பட்டணமும் இந்த நகரம்தான்.  
இந்த நகரம் தீபகற்ப மலேசியாவின் தென்கிழக்கு கடற்கரையில், தென் சீனக் கடலை எதிர்கொண்டவாறு உள்ளது. பகாங் மாநிலத் தலைநகரான குவாந்தான் மாநகரில் இருந்து தெற்கே சுமார் 133 கி.மீ. தொலைவில் உள்ளது.
# ரொம்பின் ஆறு

## பொது

### மீன்பிடி கிராமம்

பிரித்தானியக் காலனித்துவ நாட்களில், கோலா ரொம்பின் ஒரு மீன்பிடி கிராமமாக இருந்தது. பெரும்பாலும் சிங்கப்பூர், குவாந்தான் நகரங்களுக்கு இடையே பயணிக்கும் வணிகர்கள் இந்த நகரத்திற்கு வந்து செல்வது உண்டு. கோலா ரொம்பின் உணவகங்கள் அவற்றின் கடல் உணவுகளுக்குப் பிரபலமானவை.  
ரொம்பின் ஆற்றின் கரையோரங்களில் பிடிபடும் நன்னீர் இறால்கள்; நன்னீர் நண்டுகள் (*Freshwater Clams*) கடல் நண்டுகள் மற்றும் கடல் கணவாய் (*Squids*) மீன்களுக்கு கோலா ரொம்பின் பிரபலமாய்த் திகழ்கிறது
# பேட்ரிக் சோதனை

**பேட்ரிக் சோதனை** (*Patrick's test*) அல்லது **பேபர் சோதனை** என்பது இடுப்பு மூட்டு அல்லது பின் இடுப்பு மூட்டு நோயினை மதிப்பீடு செய்ய மேற்கொள்ளப்படும் மருத்துவச் சோதனை ஆகும்.  
இந்தச் சோதனையின் போது காலை வளைத்து தொடையின் வெளிப்புறமாகச் சுழற்றி சோதனை செய்யப்படுகிறது. இச்சோதனையின்போது முன்புறமாகப் பக்கத்தில் வலி ஏற்பட்டால், அதே பக்கத்தில் இடுப்பு மூட்டுக் கோளாறு இருப்பதாக அறியப்படுகிறது. பின் இடுப்பு மூட்டைச் சுற்றி பின்பக்கமாக எதிரெதிர் பக்கத்தில் வலி ஏற்பட்டால், மூட்டுச் செயலிழப்பினால் ஏற்படும் வலி என அறியப்படுகிறது.
# பேட்ரிக் சோதனை

## வரலாறு

பேட்ரிக் சோதனைக்கு அமெரிக்க நரம்பியல் நிபுணர் ஹக் டால்போட் பேட்ரிக் நினைவாகப் பெயரிடப்பட்டது.  
-
# சோடியம் அடிப்பேட்டு

**சோடியம் அடிப்பேட்டு** (Sodium adipate) Na<sub>2</sub>C<sub>6</sub>H<sub>8</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். அடிப்பிக் அமிலத்தினுடைய சோடியம் உப்பு என்று சோடியம் அடிப்பேட்டு வகைப்படுத்தப்படுகிறது.  
உணவு சேர்க்கை பொருளான இது ஐரோப்பிய ஒன்றிய எண் ஐ 356 என்ற எண்ணால் அடையாளப்படுத்தப்படுகிறது. அமிலத்தன்மை சீராக்கியாக இது பயன்படுத்தப்படுகிறது.
# நாணய சோதனை

**நாணய சோதனை** (*Coin test*)(அல்லது **மணி உலோக அதிர்வு** ) என்பது ஒரு துளையிடப்பட்ட நுரையீரலைப் பரிசோதிக்கப் பயன்படுத்தப்படும் மருத்துவ நோயறிதல் சோதனை ஆகும். துளையிடப்பட்ட நுரையீரலிருந்து நுரையீரல் உறைக்குழிக்குள் காற்று அல்லது திரவம் கசியலாம், எடுத்துக்காட்டாக, நுரையீரல் சவ்விடை வளிமத்தேக்கம் அல்லது நீர்க் கோர்த்த மார்பு.  
நாணயச் சோதனையில், மார்புக்கு எதிராக வைக்கப்படும் ஒரு நாணயம், கசிவு எனச் சந்தேகப்படும் இடத்தில் மற்றொரு நாணயத்தால் தட்டப்படுகிறது. மூச்சு ஒலிகள் மற்றும் நாணயங்களின் ஒலியைக் கேட்கப் பின்புறத்தில் ஒரு இதயத்துடிப்பு மானி வைக்கப்பட்டுள்ளது. ஒரு விண்ணெனல் சத்தம் கேட்டால், காற்று அல்லது திரவம் நுரையீரல் உறைக்குழுக்குள் நுழைந்திருக்கலாம் என அனுமானிக்கப்படுகிறது.
# சீசியம் மூவயோடைடு

**சீசியம் மூவயோடைடு** (Caesium triiodide) CsI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். சீசியம் டிரை அயோடைடு என்ற பெயராலும் இது அழைக்கப்படுகிறது. நீரிய எத்தனால் கரைசலில் சீசியம் அயோடைடு மற்றும் அயோடின் ஆகியவற்றின் மெதுவான ஆவியாக்கம் மற்றும் படிகமயமாக்கல் மூலம் சீசியம் மூவயோடைடு தயாரிக்கப்படுகிறது. ஈரசோபென்சீன்களுடன் வினைபுரிந்து இது வீழ்படிவுகளை உருவாக்குகிறது.  
உயர் அழுத்தத்தின் கீழ் சீசியம் மூவயோடைடின் கட்டமைப்பு Pnma என்ற இடக்குழுவிலிருந்து P-3c1 என்ற இடக்குழுவுக்கு மாற்றமடைந்து ஒரு கட்ட மாற்றத்திற்கு உட்படுகிறது. மேலும் இதன் அமைப்பு அடுக்கு கட்டமைப்பிலிருந்து முப்பரிமான கட்டமைப்பிற்கு மாறுகிறது.
# தோல் சுருக்கச் சோதனை

**தோல் சுருக்கச் சோதனை** (*Wrinkle test*) அல்லது **ஓ'ரியான்** அல்லது **லுக்கென்சின் சுருக்கச் சோதனை** என்பது புற நரம்பு செயல்பாட்டின் சோதனை ஆகும். இதில் விரல்கள் வெதுவெதுப்பான நீரில் சுமார் 10 முதல் 40 நிமிடங்கள் வைக்கப்படுகின்றன. விரல்கள் சுருங்கவில்லை என்றால், இது மறதிக்கான அறிகுறியாகும்.  
-
# பத்து ஈத்தாம்

**பத்து ஈத்தாம்** (மலாய் மொழி: *Batu Hitam*; ஆங்கிலம்: *Batu Hitam*; சீனம்: 黑淡) என்பது மலேசியா, பகாங், குவாந்தான் மாவட்டத்தில் உள்ள ஒரு கடற்கரை நகரம். மலேசியாவில் உள்ள முக்கியமான கடற்கரை நகரங்களில் இந்த நகரமும் ஒன்றாகும். குவாந்தான் நகரில் இருந்து 10 கி.மீ. தொலைவில் இந்தக் கடற்கரை நகரம் உள்ளது.  
மலாய் மொழியில் பத்து (*Batu*) என்றால் கல்; (*Hitam*) என்றால் கருமை; பத்து ஈத்தாம் என்றால் கருங்கல் என பொருள்படும். குவாந்தான் மாவட்டத்தில் உள்ள இந்த நகரத்தின் கடற்கரைகளில் அதிகமான கருங்கற்கள் இருப்பதால் பத்து ஈத்தாம் என பெயர் வந்ததாக அறியப்படுகிறது.
# பத்து ஈத்தாம்

## பொது

இன்றைய நிலையில் பத்து ஈத்தாம் கடற்கரைகளில் நிறையவே கருங்கற்கள் காணப் படுகின்றன. இங்கு சுற்றிப் பார்க்க வரும் சுற்றுலாப் பயணிகள் அந்தக் கற்களை நினைவுப் பொருட்களாக எடுத்துச் செல்வது வழக்கமாக உள்ளது. கடற்கரைப் பகுதி பெரும்பாலும் வார இறுதிநாட்களில் சுற்றுலாப் பயணிகளால் நிறைந்து இருக்கும்.
# பத்து ஈத்தாம்

## பொது

### குவாந்தான் மாவட்டம்

குவாந்தான் மாவட்டம், பகாங் மாநிலத்தின் வடகிழக்கில் அமைந்துள்ளது. இதன் வடக்கில் திராங்கானு மாநிலத்தின் கெமாமான் மாவட்டம்; கிழக்கில் தென்சீனக் கடல்; மேற்கில் மாரான் மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.  
மாவட்டத்தில் உள்ள முக்கிய நகரங்கள் குவாந்தான் மற்றும் பண்டார் இந்திரா மக்கோத்தா *(Bandar Indera Mahkota).* இதர நகரங்கள் பஞ்சிங், சுங்கை லெம்பிங், கம்பாங் மற்றும் பெசெரா.
# கரிபி ஹடாவோ

**கரிபி ஹடாவோ தேஷ் பச்சாவோ** (*Garibi Hatao Desh Bachao*, "வறுமையை அகற்று, நாட்டைக் காப்பாற்று") என்பது இந்திரா காந்தியின் 1971 தேர்தல் பரப்புரையின் கருப்பொருளாகவும் முழக்கமாகவும் இருந்தது. இந்த முழக்கமும், அதனுடன் முன்மொழியப்பட்ட வறுமை ஒழிப்பு திட்டங்களும் இந்திரா காந்திக்கு கிராமப்புற, நகர்ப்புற ஏழைகளிடம் தேசிய அளவிலான ஆதரவை பெறத்தக்கதாக வடிவமைக்கப்பட்டது. இது மாநிலத்திலும் உள்ளூர் அளவிலும் ஆதிக்கம் செலுத்தும் சாதிகளையும் நகர்ப்புற வணிக வர்க்கத்தையும் கடந்து அடிமட்டத்தில் உள்ள மக்கள் ஆதரவைப் பெறத்தக்கதாக வடிவமைக்கபட்டது. மேலும், முன்பு குரலற்றவர்களாக இருந்த ஏழைகள் குறிப்பாக தலித்துகளும், பழங்குடிகளும் அவர்கள் பங்கிற்கு கடைசியில் அரசியல் மதிப்பு, அரசியல் பலம் ஆகிய இரண்டையும் பெறுவதாக இது இருந்தது.  
கரிபி ஹட்டாவோ மூலம் உருவாக்கப்பட்ட திட்டங்கள், உள்ளுர் அளவில் செயல்படுத்தப்பட்டாலும், ஒன்றிய அரசால் நிதியளிக்கப்பட்டு, புது தில்லியில் உள்ள அரசு அதிகாரிகளாலும், காங்கிரசு கட்சி ஊழியர்களாலும் மேம்படுத்தப்பட்டு, மேற்பார்வையிடப்பட்டு, பணியாளர்கள் நியமிக்கப்பட்டனர். இது 5வது ஐந்தாண்டு திட்டத்தின் ஒரு பகுதியாக இருந்தது.
# நியூ அயர்லாந்து காட்டு எலி

**நியூ அயர்லாந்து காட்டு எலி** (***ரேட்டசு சனிலா***) என்பது முரிடே குடும்பத்தில் உள்ள ஒரு பெரிய கொறிணி ஆகும். இது பப்புவா நியூ கினியாவின் பிசுமார்க் தீவுக்கூட்டத்தில் உள்ள புது அயர்லாந்தில் மட்டுமே காணப்படுகிறது.
# நியூ அயர்லாந்து காட்டு எலி

## விளக்கம்

*ரேட்டசு சனிலா* என்பது 3000 ஆண்டுகளுக்கும் மேலான தாடையின் 7 புதைபடிவத் துண்டுகள் கண்டுபிடிக்கப்பட்டதன் மூலம் மட்டுமே அறியப்படுகிறது. இந்த குறிப்பிட்ட சிற்றினத்தின் கடைவாய்ப்பற்கள் அகலமானவை மற்றும் முகடுகள் மிகவும் சிக்கலான அமைப்பைக் கொண்டுள்ளன. *ராட்டசு* பேரினத்தின் பிற சிற்றினங்களை விட பல்லினவிடைவெளி அதிகமானது. இதனால் இது தனி சிற்றினமாக அறியப்படுகிறது, இது நியூ கினி மற்றும் ஆத்திரேலியாவிற்கு *ரேட்டசு* பேரினத்தின் பழமையான அல்லது மூதாதையர் பரவலின் நினைவுச்சின்னமாக இருக்கலாம். இந்த சிற்றினம் இன்றும் சில முதன்மை காடுகளில் வாழ்கிறது.
# இந்தி ருசி பாய் பாய்

உருசிய இருதலைப்புளையும் உள்ளடக்கிய இந்தக் கூட்டுக் கொடி, உருசியாவில் உள்ள உருசிய-இந்திய சமூகம் மற்றும் இந்திய வம்சாவளி மக்களின் பண்பாட்டுப் பாரம்பரியத்தையும் சகோதரத்துவத்தையும் குறிக்கிறது.]]
**இந்தி ருசி பாய் பாய்** (*Hindi rusi bhai bhai* பொருள்: இந்தியர்களும் உருசியர்களும் சகோதரர்கள்") என்பது 1950கள் முதல் 1980கள் வரை இந்தியாவில் பயன்படுத்தப்பட்ட ஒரு அரசியல் முழக்கம் ஆகும். இது இந்தியாவிலும் சோவியத் ஒன்றியத்திலும் அதிகாரப்பூர்வமாக முழங்கப்பட்டது. 1955, நவம்பர், 26 அன்று பெங்களூரில் நடந்த கூட்டத்தில் நிக்கித்தா குருசேவ் இதை அறிவித்தார்.
# இந்தி ருசி பாய் பாய்

## வரலாறு

"அமைதியான சகவாழ்விற்கான ஐந்து கோட்பாடுகள்" அல்லது "பஞ்ச சீலம்" என்பதன் கீழ், 1954-1962 இக்கும் இடையில், புதிய குடியரசான இந்தியாவிற்கும் சீனாவிற்கும் இடையேயான சகோதரத்துவத்தை அறிவிக்கும் வகையில் உருவாக்கபட்ட "இந்தி சினி பாய் பாய்" என்ற இதேபோன்ற முழக்கத்திலிருந்து இது வந்தது. இறுதியில் 1962 இன் இந்திய சீனப் போருடன் அது முடிவடைந்தது. இதேபோல், சோவியத் ஒன்றியத்தில், மாஸ்கோ-பீக்கிங் பாடலில் இருந்து பெறப்பட்ட "உருசியர்களும் சீனர்களும் என்றென்றும் சகோதரர்கள்" என்ற முழக்கம் இருந்தது. அது சீன-சோவியத் பிளவுடன் முடிந்தது.  
இந்த முழக்கம் சோவியத் இலக்கியத்தில் பயன்படுத்தப்பட்டது, எடுத்துக்காட்டாக, லாசர் லாகின் எழுதிய "ஓல்ட் மேன் ஹாட்டாபிச்" என்ற நூலிலும் தொடர்புடைய திரைப்படத்திலும் இடம்பெற்றது. லெவ் காசிலின் "பீ பிரிபெர்டு, யுவர் மெஜஸ்டி" படத்திலும் இது முக்கியமாக இடம்பெற்றது. சோவியத் ஒன்றியத்தின் வீழ்ச்சிக்குப் பிறகும், 1991 இல் எல்டார் ரியாசனோவ் எழுதிய ப்ராமிஸ்டு ஹெவன் என்ற திரைப்படம் போன்றவற்றிலும் இந்த பயன்பாடு தொடர்ந்தது.  
இந்தி மொழியில் *பாய்* என்ற சொல்லுக்கு "சகோதரன்" என்று பொருள் ஆகும். மேலும் சொற்பிறப்பியல் ரீதியாக உருசிய சொல்லான *брат* ("பிராட்") உடன் இது ஒத்துள்ளது. பிற இந்தோ-ஐரோப்பிய மொழிகளிலும் இந்தச் சொல்லுடன் ஒத்துப் போகிறது உள்ளன: அவை ஆங்கிலத்தில் *பிரதர்*, லத்தீன் மொழியில் *frater* (ஃபிரதர்), கிரேக்கத்தில் *φράτηρ*(ஃபிராதேர்) ஆகும்.
# தாப்சன் குதிரைலாட வௌவால்

**தாப்சன் குதிரைலாட வௌவால்** (*Dobson's horseshoe bat*)(***ரைனோலோபசு யுனானென்சிசு***) என்பது ரைனோலோபிடே குடும்பத்தில் உள்ள ஒரு வகை வௌவால் சிற்றினம் ஆகும். இது சீனா, இந்தியா, மியான்மர் மற்றும் தாய்லாந்து ஆகிய நாடுகளில் காணப்படுகிறது.
# தாப்சன் குதிரைலாட வௌவால்

## விளக்கம்

தாப்சன் குதிரைலாட வெளவாலின் முதுகுபுற உரோமங்கள் பழுப்பு நிறத்தில் இருக்கும். வயிற்றுப்பகுதி உரோமம் இலகுவாகவும் சற்று வெளிர் நிறமாகவும் இருக்கும்.· இளம் வயது வௌவால் சாம்பல் நிறத்தில் காணப்படும். இதனுடைய முன் இறக்கையின் சராசரி நீளம் 56.6mm (54.2-59.5mm) ஆகும். இந்தச் சிற்றினம் *ரை. பியர்சோனி*யைப் போலக் காணப்பட்டாலும், அளவில் இது பெரியது.
# எத்தில் அசிட்டாக்சி பியூட்டனோயேட்டு

**எத்தில் அசிட்டாக்சி பியூட்டனோயேட்டு** (*Ethyl acetoxy butanoate*) C<sub>8</sub>H<sub>14</sub>O<sub>4</sub> என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். எளிதில் இது ஆவியாகும். பழுத்த அன்னாசிப்பழங்களின் வாசனையின் ஒரு சிறிய அங்கமாக எத்தில் அசிட்டாக்சி பியூட்டனோயேட்டு காணப்படுகிறது. இருப்பினும் அதன் தூய வடிவத்தில் இது புளித்த தயிரைப் போன்ற வாசனையைக் கொண்டுள்ளது.  
சோடியம் ஈத்தாக்சைடுடன் காமா-பியூட்டைரோலாக்டோன் மற்றும் எத்தில் அசிடேட்டு ஆகியவற்றைச் சேர்த்து வினைபுரியச் செய்தால் எத்தில் அசிட்டாக்சி பியூட்டனோயேட்டு உருவாகிறது.
# எத்தில் அசிட்டாக்சி பியூட்டனோயேட்டு

## இதையும் காண்க

- காமா-ஐதராக்சிபியூட்டரால்டிகைடு
# 5, காளிதாசு சாலை

**5, காளிதாசு சாலை** (*5, Kalidas Marg*) இந்தியாவின் உத்திரப்பிரதேச மாநிலம் இலக்னோவில் உள்ள காளிதாசு சாலை என்ற முகவரியில் அமைந்துள்ள உத்தரப் பிரதேச முதல்வரின் அதிகாரப்பூர்வ இல்லமாகும். மிகப்பெரிய பரப்பளவில் இது பங்களாவுடன் ஒரு பகுதியை ஆக்கிரமித்துள்ளது. மாநில முதல்வரின் வசிப்பிடமாக இருப்பதால், லக்னோ காவல்துறையின் சிறப்புப் பிரிவால் பாதுகாப்பு கொடுக்கப்பட்டு பராமரிக்கப்படுகிறது. இந்த இல்லத்தில் மார்ச் 2017 ஆம் ஆண்டு முதல், மாநிலத்தின் 23 ஆவது முதலமைச்சராக இருக்கும் யோகி ஆதித்தியநாத் வசித்து வருகிறார்.
# புலந்தசகர் நகர அரங்கம்

**புலந்தசகர் நகர அரங்கம்** (Town Hall, Bulandshahr) இந்தியாவின் உத்திரப்பிரதேச மாநிலம் புலந்தசகர் நகரத்தில் அமைந்துள்ளது. முகம்மது பகர் அலி கான் என்பவரால் 19 ஆம் நூற்றாண்டின் பிற்பகுதியில் 30,000 ரூபாய் செலவில் கட்டப்பட்டது. 1878 ஆம் ஆண்டு இப்பகுதியின் ஆட்சியராக நியமிக்கப்பட்ட இந்திய குடிமைப் பணிக்கான பிரித்தானிய குடிமைப் பணியாளரான பிரடெரிக் கரோசு இந்த திட்டத்தை மேற்பார்வையிட்டார். இது ஒரு பொது தோட்டமாக உருவாக்கப்பட்டு மோதி பாக்கு பகுதியில் அமைந்துள்ளது. தோட்ட வாயில் முக்கிய அணுகும் வழியாக உள்ளது. புலந்தசகர் நகர அரங்கம் 1883 ஆம் ஆண்டு கட்டப்பட்டது. It was built in 1883.
# புலந்தசகர் நகர அரங்கம்

## நுழைவாயில் (மேற்கு)

தோட்ட வாயில் முக்கிய அணுகும் வழி.
# சதாசிவ்காட்

**சதாசிவ்காட்** (*Sadashivgad*) என்பது இந்தியாவின் கர்நாடக மாநிலத்தில் வடகன்னட மாவட்டத்தில் உள்ள கார்வாரில் அமைந்துள்ள ஒரு கிராமம் ஆகும். முக்கியத்துவமும் அழகானதுமான இது இப்போது காளி ஆற்றுப் பாலத்தால் அமைந்துள்ள ஒரு பிரபலமான சுற்றுலா தலமாக உள்ளது. இந்தப் பாலம் ஆறு மற்றும் அரபிக்கடல் சங்கமிக்கும் இடத்தில் கட்டப்பட்டுள்ளது.
# சதாசிவ்காட்

## புவியியல் & கட்டமைப்பு

காளி ஆற்றின் வடகரையில் கடலில் கலக்கும் இடத்தில் இந்த பழைய கோட்டை கட்டப்பட்டது. இது சுமார் 8 மீட்டர் உயரமான சுவர்களைக் கொண்டிருந்தது. மேலே சுமார் 2 மீட்டர் அகலத்தில் இருந்தன. துப்பாக்கிகளுக்கான கோபுரங்களும் திறப்புகளும் இருந்தன. கோட்டை மிக உயர்ந்த இடத்தில் இருந்தது. மேற்கில், குன்றின் அடிவாரத்தில் கடலுக்கு அருகில் ஒரு வாயிலும் இருந்தது. இது *பானி கில்லா* என்று அழைக்கப்பட்டது. கிழக்குச் சரிவில் மற்றொரு வாயில் இருந்தது. கோட்டையில் ஒற்றை வளைவு நுழைவாயிலும் இருந்தது.  
சதாசிவ்காட்டின் கிழக்கே ஒரு குன்றின் மேல் சுமார் 60 மீட்டருக்கு 20 மீட்டர் என்ற அளவில் **சாம்வர்காட்** என்ற மிகச் சிறிய கோட்டை இருந்தது. தற்போது இதன் இடிபாடுகளே எஞ்சியுள்ளன.